open-index/open-wikipedia-markdown huggingface dataset:
!Oka Tokat

Ang ***!Oka Tokat*** ay isang palabas pantelebisyon sa Pilipinas na sumahimpapawid noong 1997 hanggang 2002. Orihinal itong ipinalalabas tuwing Martes ng gabi at pinangunguhan nina Ricky Davao, Diether Ocampo, Jericho Rosales, Angelika de la Cruz, Rica Peralejo Paolo Contis at Agot Isidro. Ang pamagat ng palabas ay ang binaliktad na *Takot ako!*, kaya nasa unahan ang tandang pandamdam.

## Mga Karakter
### Mga Pangunahing tauhan
* Ricky Davao bilang Joaquin "Jack" Villoria
* Paolo Contis bilang Niccollo "Nico" Tobias
* Agot Isidro bilang Corona "Rona" Catacutan del Fierro
* Joy Viado bilang Tita Gaying
* Giselle Sanchez bilang Elena
* Marc Solis bilang Jolo
* Ena Garcia bilang Jing Jing

### Iba pang mga tauhan
* G. Toengi bilang Melissa "Lizzie" Santiago (pinalitan si Angelika de la Cruz nang lumipat siya sa GMA) (kalagitnaan ng 1998-1999)
* Janette McBride bilang Andrea "Andie" Santiago (pinalitan si G.)
* Bojo Molina bilang Henry
* Tin Arnaldo - sirena
* Marvin Agustin - tikbalang
* Sheila Marie Rodriguez
* Shaina Magdayao bilang Twinkle
* Alwyn Uytingco bilang Bobong
* Jiro Manio bilang Tofu
* Emman Abeleda bilang Kyle
* Kevin Hesita bilang George
* Joy Chiong bilang Briefney
* Ate Gay bilang Bona
* Cherry Pie Picache bilang Michelle

## Mga sanggunian
Kategorya:Palatuntunan ng ABS-CBN
Kategorya:Mga seryeng pantelebisyon mula sa Pilipinas
'Sang Linggo nAPO Sila

Ang '**Sang Linggo nAPO Sila** ay isang pantanghaling palabas sa telebisyon ng ABS-CBN na sumahimpapawid noong Pebrero 1995 hanggang Nobyembre 1998. Pinangunahan ito ng APO Hiking Society (Danny Javier, Jim Paredes at Buboy Garovillo). Ang ilan sa mga orihinal na mga *host* ay sina Bing Loyzaga, Michelle van Eimeren, Agot Isidro, Lara Melissa de Leon, Amy Perez, John Estrada, Rannie Raymundo at Roderick Paulate.

Kategorya:Palatuntunan ng ABS-CBN
Kategorya:Mga serye sa telebisyon
Gimik

Ang ***Gimik *** ay isang palabas sa telebisyon na nakatuon sa mga kabataan na mula sa Pilipinas at umere sa ABS-CBN. Pinangugunahan ito nina Judy Ann Santos, Rico Yan, Diether Ocampo, G. Toengi, Patrick Garcia, Marvin Agustin, Jolina Magdangal, Bojo Molina at Mylene Dizon. Ang palatuntunang ito ay tumagal mula 1996 hanggang 1999. Ito ay napapanood tuwing Sabado ng hapon. Ang mga binabalikang episodyo ay mapapanood na sa Jeepney TV noong 2012.

Kasunod ng matagumpay na pagsasaere ng programa ay nagkaroon ng *spin-off* na pelikula, ang *Gimik the Reunion*. Inilabas sa mga sinehan noong 1999 ilang buwan matapos ang pagwawakas ng naturang programa.
## Paggawa
Binubuo ang palabas na nakatuon sa mga tinedyer ng mga talento ng Talent Center ng ABS-CBN (tinatawag na Star Magic ngayon). Naging daan ang palabas para mailunsad ang mga karera ng karamihan sa mga kabataang artista noong kalagitnaan ng dekada 1990 kabilang sina Judy Ann Santos, Rico Yan, Jolina Magdangal, Diether Ocampo, Marvin Agustin, Patrick Garcia, Mylene Dizon, Kaye Abad at G Toengi. Orihinal na nilikha ang serye bilang bahagi ng ika-50 anibersaryo ng ABS-CBN Corporation.
## Mga sanggunian
Kategorya:Palatuntunan ng ABS-CBN
Panalangin sa Ikatlo ng Hapon

### Panalangin sa Ikatlo ng Hapon
*Pumanaw Ka, Hesus, subalit ang Bukal ng Buhay ay bumalong para sa mga kaluluwa at ang karagatan ng Awa ay bumugso para sa sanlibutan.*
*O Bukal ng Buhay, Walang Hanggang Awa ng Diyos, yakapin Mo ang sangkatauhan at ibuhos Mong ganap ang Iyong Sarili para sa aming lahat.**
*O Banal na Dugo at Tubig, na dumaloy mula sa Puso ni Hesus bilang Bukal ng Awa para sa aming lahat, ako ay nananalig sa Iyo.*

*Banal na Diyos, Banal na Puspos ng Kapangyarihan, Banal na Walang Hanggan, maawa po Kayo sa amin at sa buong sansinukob.* (3x) *AMEN.*

*O Hesus, Hari ng Awa, ako ay nananalig sa Iyo!''

Kategorya:Palatuntunan ng ABS-CBN
Family Rosary Crusade

Ang ***Family Rosary Crusade*** ay isang palabas sa iba't ibang midya sa Pilipinas. Noong dekada 1950, dumating si Reberendo Padre Patrick Peyton CSC sa Pilipinas sa imbitasyon ng mga Dominikanong Pari, o Orden ng mga Mangangaral, upang magsagawa at magsalita tungkol sa kanyang mga pagsisikap sa buong mundo na isulong ang panalangin ng Rosaryong Pampamilya sa buong sanlibutan. Lumaganap ang kanyang misyon sa buong Pilipinas simula noon. Namatay si Padre Peyton noong 1992 subalit nagpatuloy ang kanyang misyon sa Pilipinas sa programang *Family Rosary Crusade* na umere sa iba't ibang himpilan ng radyo at telebisyon.

## Mga sanggunian
Kategorya:Palatuntunan ng ABS-CBN
Kategorya:Mga seryeng pantelebisyon mula sa Pilipinas
Vitruvio

Si **Marco Vitruvio Polión** (; c. 80–70 BK – pagkatapos ng c. 15&nbsp;BK), madalas kilala bilang **Vitruvio** o **Vitruvius**, ay isang Romanong may-akda, arkitekto, inhinyerong sibil, at inhinyerong militar noong unang siglong BK, kilala sa multitomong akda na pinamagatang *De architectura*. Ang kaniyang diskusyon sa perpektong proporsiyon sa arkitektura ay humantong sa kilalang Renasimiyentong guhit ni  Leonardo da Vinci ng *Lalaking Vitruvio*. Siya rin ang isa sa, noong 40 BK, nag-imbento ng idea na ang lahat ng gusali ay dapat may tatlong katangian: , , and , nangangahulugang: tikas, gamit, and ganda. Ang mga prinsipyong ito ay sa kalaunang isinabuhay ng mga Romano.

## Mga sanggunian 
Kategorya:Mga Romano
Kategorya:Hindi alam ang taon ng kamatayan
Haring Arturo

thumb|right|220px|Isang paglalarawan kay Haring Arturo na nasa unang pahina ng isang aklat.
Si **Haring Arturo** () ay isang maalamat na hari sa mitolohiya ng Gran Britanya. Namuhay siya sa Camelot at nagmamay-ari ng isang espadang mitikal na tinatawag ng mga tao bilang Excalibur. Mayroong mga tao na namuhay si Haring Arturo sa isang yugto ng panahon magmula sa hulihan ng ika-5 daantaon magpahanggang sa kaagahan ng ika-6 na daantaon. Maaaring siya ay isang hari o isang pinuno ng mga Briton. Kung umiral siya dati, halos nakatitiyak na hindi siya isang hari. Sa paglaon, ang kaniyang kuwento ay lumawak na nadagdag ng mas marami pang mga kuwentong katulad ng ukol sa madyikerong si Merlin at ng mangangabayo o kabalyerong si Sir Lancelot. Walang sinumang nakatitiyak kung si Haring Arturo ay isa ngang tunay na tao o hindi. Mayroong ilang mga tao na nagsasabi na siya ay isang mitikal na tao, katulad ni Herkules, at mayroong ibang tao na nagsasabing siya ay isang tunay na tao na mayroong isang kuwentong mahimala.

## Kabataan 
Ang ama ni Haring Arturo ay si Uther Pendragon, ngunit noong isilang siya, namatay ang ina niyang si Lady Igraine at pagkaraan ay agad na nasundan ng pagkamatay ng kaniyang ama. Ipinadala si Arturo na mamuhay sa piling ng isang kabalyero noong isa pa lamang siyang sanggol (isang tao na kaluluwal pa lamang mula sa sinapupunan ng ina). Noong lumaki na si Arturo, natagpuan niya ang isang espada na nakatuhog sa isang malaking bato. Mayroong nakapagsabi sa kaniya na ang sinumang makahihila ng espada mula sa bato ay ang siyang tunay na hari. Kaya't hinugot niya ito magmula sa bato at naging hari.

## Sina Lancelot at Guinevere 
Nang mas tumanda na si Arturo, pinakasalan niya ang isang babaeng may pangalang Lady Guinevere. Namuhay nang masaya sina Haring Arturo at Guinevere sa piling ng isa't isa, hanggang sa ang isa sa pinakamahusay na mga kabalyero ni Haring Arturo, na si Sir Lancelot, ay nagpalipas ng gabi sa piling ni Lady Guinevere. Galit na galit si Haring Arturo dahil dito, subalit sa huli ay pinatawad niya ang dalawa. Humingi ng paumanhin si Lancelot dahil sa kaniyang nagawang pagkakamali at nagpasyang lisanin ang kaharian, dahil inisip niyang hindi siya karapat-dapat sa mga mata ni Haring Arturo. Nagpasya si Guinevere na lumisan din, bagaman pinayagan siyang manatili sa kaharian (katulad ni Lancelot), upang manatili sa isang bahagi ng kaharian.

## Kamatayan 
Sa paglaon, nanakaw ang espadang Excalibur ni Haring Arturo, at ginamit ng magnanakaw na traydor, isang taong taksil, na mayroong pangalang Mordred. Nagtunggali sina Haring Arturo at si Mordred. Nagawa ni Mordred na masugatan at maging duguan si Haring Arturo, subalit natamaan ni Haring Arturo si Mordred. Sa huli, namatay si Mordred. Sa wakas, namatay naman si Haring Arturo dahil sa pagkawala ng napakaraming dugo, at isa sa kaniyang mga mangangabayo ang naghagis ng Excalibur sa lawa na pinanggalingan nito.

## Mga aklat 
Maraming mga aklat ang naisulat patungkol kay Haring Arturo. Ang isa sa pinakakilalang mga aklat ay ang isinulat ni Sir Thomas Malory. Marami ring mga pelikulang nagawa hinggil kay Haring Arturo.

Kategorya:Alamat ni Haring Arturo
Talampad

Ang isang **konstelasyon** o **talampad** ay isang pangkat o kapisanan ng mga tala at mga bituin, na karaniwang mayroong isang makikilalang kahugisan o padron. Dahil sa pagkakasama-sama o pagkakapangkat-pangkat na ito, ang mga bituing kasapi sa isang talampad ay parang isang larawan. Samantala, ang salitang "konstelasyon" ay nagmula sa mga salitang Latin na *con-* na may ibig sabihing "magkasama" at *stella-* na ang ibig sabihin ay "mga bituin". Ang ilan sa mga halimbawa ng mga talampad ay ang Ursa Mayor, Orion, at Andromeda.

Ginagamit ng mga tao ang mga talampad upang masabi ang pagkakaiba ng mga kulay. Ang iba't ibang mga lugar sa mundo ay mayroong iba't ibang mga talampad, subalit sa kasalukuyan mayroon nang itinakda ang astronomiya na 88 talampad. Ang katakdaang ito ay nakabatay mula sa Griyegong kapangkatan at pagdaka ay nadagdagan ng ilang mga talampad pangtimog; halimbawa na ang Antlia - na may bansag na "bomba ng hangin". Karamihan sa mga talampad ay mayroong mga pangalan na nagmula sa mitolohiyang Griyego, katulad ng Orion at Andromeda.

Mayroong 12 mga talampad sa Zodiac. Ang Araw ay naglalakbay na lumalagos sa Zodiac nang isang ulit bawat taon. Mayroon ding ika-13 talampad: ang Ophiuchus - ang tagapagdala ng Serpens, na nilalagusan ng Araw. Subalit, hindi iniisip ng karamihan sa mga tao na ito ay nasa loob ng Zodiac.

## Kasaysayan
Walang nakakaalam kung sino ang unang nakakita sa mga talampad. Ang sinaunang mga kabihasnan, katulad ng mga Mayano, ay gumuhit ng sarili nilang mga mapa ng bituin ng kalangitan na mayroong mga talampad, na napakakaunti na sa mga ito ang ginagamit na ng mga tao sa kasalukuyang kapanahunan. Ang 48 na talampad ni Ptolomeo ay kinikilala pa rin sa ngayon ng IAU. Ang natitira pang mga talampad ay naidagdag na lamang noong bandang huli.

## Mga tala
Ayon sa pananaliksik ng manunulat na si Dimacali (2018), ang salitang "talampad" ay lumabas sa mga tala ng prayleng namuhay noong ika-17 dantaon na si Juan de Plasencia bilang salitang pantukoy ng mga Pilipino noong panahong iyon sa mga konstelasyon o pangkat ng mga bituwin na bumubuo ng isang partikular na padron o hugis. Muling ginamit ang salitang ito ng pioneer ng etnoastronomiya sa Pilipinas na si Dante Ambrosio (2001) bilang salin ng salitang "constellation" sa wikang Filipino sa kanyang aklat na "Balatik Etnoastronomiya: Kalangitan sa Kabihasnang Pilipino." Kumpara rito, ang salitang "talanyo" naman ay walang malinaw na *provenance* o pinagmulan at kasaysayan ng paggamit, bagaman maaaring ito'y pagsasama ng salitang "tala" at "anyo" at relatibong bagong salita.

## Mga sanggunian
Kategorya:Mga bituin
Kategorya:Mga konstelasyon
Lalaking Vitruvio

Ang **Lalaking Vitruvio** (Ingles: *Vitruvian Man*; Espanyol: *Hombre de Vitruvio*; Italyano: *Uomo vitruviano*) ay isang larawang iginuhit ni Leonardo da Vinci noong dekada 1490. Mayroon itong mga kasamang mga tala hinggil sa mga nagawa ng arkitektong si Vitruvius. Ang larawang nakaguhit, na ginawa sa pamamagitan ng panulat at tinta sa ibabaw ng papel, ay naglalarawan ng pigura o hugis ng isang lalaki na nasa dalawang magkapatong na mga posisyon na ang mga bisig at mga binti ay magkahiwalay at magkasabay na nakapaloob sa isang bilog at sa isang parisukat. Ang guhit at teksto ay paminsan-minsang tinatawag na **Kanon ng mga Proporsiyon** o, sa hindi kadalasan, bilang **Mga Proporsiyon ng Lalaki**. Nakaimbak ito sa Gallerie dell'Accademia sa Venice, Italya, at, katulad ng karamihan sa mga akdang nasa papel, ay paminsan-minsan lamang itinatanghal

## Mga sanggunian
Kategorya:Sining
Virtual private network

Ang isang **virtual private network**  o **VPN** ay nagpapalawig ng isang pribadong network at mga pinagkukunang nilalaman ng network sa mga publikong network tulad ng internet. Ito ay pumapayag sa isang kompyuter na host na magpadala at tumanggap ng datos sa pinagsaluhan o mga publikong network na parang ito ay isang pribadong network na may lahat ng katungkulan at mga patakrang pangseguridad at pangangasiwa ng pribadong network. Ito ay ginagawa sa pamamagitan ng paglikha ng isang virtual na punto-sa-puntong koneksiyon sa pamamagitan ng mga nakalaang koneksiyon, enkripsiyon o kombinasyon ng dalawang ito. Ang koneksiyong VPN sa internet ay teknikal na isang ugnayang wide area network o WAN sa pagitan ng mga website ngunit mukhang isang pribadong network sa tagagamit at kaya ang pangalan nitong "virtual private network".

## Mga uri ng VPN
Ang mga maagang network ng datos ay pumayag sa istikong VPN na malayong koneksiyon sa pamamagitan ng mga dial-up modem sa pamamagitan ng mga koneksiyong leased line  na gumagamit ng Frame Relay at Asynchronous Transfer Mode (ATM) virtual circuit na binigay sa pamamagitan ng isang network na pag-aari at pinapatakbo ng mga tagapagdala ng komunikasyon gaya ng AT&T o Verizon. Ang mga network na ito ay hindi tinuturing na tunay na mga VPN dahil ang mga ito ay tumatanggap ng datos na ipinapadala sa pamamagitan ng paglikha ng mga lohikal na stream ng datos.  Ang mga ito ay nagbigay daan sa mga VPN na nakabase sa mga IP and IP/Multiprotocol Label Switching Networks (MPLS) na nakabaseng VP sanhi ng malaking pagbabawas ng gastos at tumaas na bandwidth na ibinigay ng mga bagong teknolohiya gaya ng Digital Subscriber Line (DSL) at mga fiber-optic network. Ang mga VPN ay maaaring maabot ng malayo(na nagkokonekta ng indibidwal na kompyuter sa isang network) o site-sa-site(nagkokonekta ng dalawang mga network). Sa isang kalalagyang pangkorporasyon, ang isang pag-abot sa malayong lugar na mga VPN ay pumapayag sa mga empleyado na malapitan ang intranet ng kanilang kompanya mula sa kanilang tahanan o habang naglalakbay sa labas ng opisina. at ang isang site-sa-site na mga VPN ay pumapayag sa mga empleyado sa magkakahiwalay sa lugar na mga opisina na magsalo ng isang magkakaugnay na virtual network. Ang isang VPN ay maaari ring gamit upang pagkonektahin ang dalawang magkaparehong mga network sa ibabaw ng isang hindi magkaparehong gitnang network, halimbawa ang dalawang mga  IPv6 networks sa ibabaw ng isang IPv4 network. Ang mga sistemang VPN ay maaaring uriin ayon sa:
*mga protocol na ginagamit upang  i-tunnel ang trapiko
*kung ang mga ito ay nag-aalok ng site-sa-site na koneksiyon o malayuang pag-abot na koneksiyon
*mga lebel ng seguridad na ibinigay
*Ang OSI layer na kanilang tinatanghal sa kumokonektang network gaya ng mga  Layer 2 circuit o Layer 3 koneksiyon ng network.

## Mga sanggunian
Kategorya:Mga network ng kompyuter
Wide area network

Ang isang **wide area network** o **WAN** ay isang network na sumasaklw sa isang malawakang area o sakop (i.e. anumang telecommunications network na nag-uugnay ng mga hangganang metropolitano, pangrehiyon o pambansa) gamit ang pribado o publikong mga tagahatid ng network. Ang mga entidad na negosyo at pamahalaan ay gumagamit ng mga WAN upang magpadala ng datos sa mga empleyado, mga kliyente, at mga suplayer mula sa iba't ibang mga lokasyong heograpikal. Ang paraang ito ng telekomunikasyon ay pumapayag sa isang negosy na epektibo magsagawa ng mga pang-araw araw na tungkulin nito nang hindi isinasaalang alang ang lokasyon. Ang internet ay maaari ring maituring na WAn at ginagamit ng mga negosyo, pamahalaan, organisasyon at mga indibidwal para sa halos anumang maiisip na layunin. Ang mga kaugnay na termino para sa ibang mga uri ng network ang mga personal area network (PAN), local area network (LAN), campus area network (CAN), o metropolitan area network (MAN) na karaniwang nakalimita ng respektibo sa isang silid, kampus o spesipikong area na metropolitan halimbawa sa isang siyudad. 
## Mga opsiyong teknolohiya ng koneksiyon
May ilang mga opsiyon para sa koneksiyon ng WAN:

## Mga sanggunian
Kategorya:Mga network ng kompyuter
Campus area network

Ang isang **campus network**, **campus area network**, **corporate area network** o **CAN** ay isang network ng kompyuter na binubuo ng isang interkoneksiyon ng mga local area network o LAN sa loob ng isang limitadong heograpikong area. Ang mga kasangkapang pang-network(mga switch, router) at mga media ng transmisyon(optical fiber, copper plant, Cat5 cabling etc.) ay halos buong pag-aari ng may ari ng kampus: isang enterprise, unibersidad, pamahalaan etc.[3]
Kategorya:Mga network ng kompyuter
Kometa

[thumb|250px|[Buntalang Hale-Bopp]]
Ang **kometa**, **kometin**, **bandos** o **buntala** (mula sa *tala na may buntot*) ay isang Maliit na Katawan ng Sistemang Solar na umoorbita sa Araw at, kapag malapit na sa Araw, nagkakaroon ito ng nakikitang koma (atmospera) o isang buntot&nbsp;— parehong mula sa epekto ng radyasyong solar sa ibabaw ng kabuuran (*nucleus*) ng buntala. Koleksiyon ng yelo, alikabok at maliit na mabatong tipik ang kabuuran ng buntala na sumusukat ng ilang kilometro o sampung kilometro ang haba.

## Tingnan din 
* Buntabay

## Mga sanggunian 
Kategorya:Astronomiya
*
Ethernet

(na kadalasang tinatawag na *RJ45*) na karaniwang ginagamit sa mga cat 5 cable sa mga network na ethernet.]]

Ang **Ethernet** ay isang pamilya ng mga teknolohiya ng pagnenetwork ng kompyuter para sa mga local area network (LAN). Ang Ethernet ay pangkalakalan *(commercial)* na ipinakilala noong 1980 at pinamantayanan noong 1985 bilang IEEE 802.3. Ang Ethernet ay malaking pumalit sa mga nakakawad na mga teknolohiyang LAN. Ang mga pamantayang Ethernet ay binubuo ng ilang mga bersiyong pagkakawad at pagsisignal ng OSI physical layer na ginagamit sa Ethernet. Ang orihinal na 10BASE5 Ethernet ay gumamit ng mga kableng coaxial bilang isang pinagsaluhang medium. Kalaunan, ang mga kableng coaxial ay pinalitan ng pinilipit na pares(twisted pair) at fiber optic kasabay ng mga ethernet hub o mga ethernet switch. Ang mga rate ng datos ay peryodikong tumaas mula sa orihinal na 10 megabit kada segundo hanggang 10 gigabit kada segundo. Ang mga sistemang nakikipagtalastasan sa ibabaw ng ethernet ay naghahati ng mga stream ng datos sa mas maiiksing mga pirasong tinatawag na mga frame. Ang bawat frame ay naglalaman ng mga adress ng pinagmulan at patutunguhan(destinasyon) at datos na tumitingin sa pagkakamali upang ang napinsalang datos ay matukoy at muling ipadala. Ayon sa modelong OSI, ang ethernet ay nagbibigay ng mga serbisyo hanggang at kinabibilangan ng  data link layer. Mula ng pangkalakalan *(commercial)* na paglabas nito, ang ethernet ay nagpanatili ng isang mabuting digri ng kompatibilidad. Ang mga katangian gaya ng pormat na 48-bit MAC address at Ethernet frame ay nakaimpluwensiya sa ibang mga networking protocol.

Kategorya:Ethernet
IEEE 802.3

Ang **IEEE 802.3** ay isang gumagawang pangkat at isang kalipunan ng mga pamantayan ng IEEE na nilikha ng gumagawang pangkat na naglalarawan ng physical layer at  media access control (MAC) ng data link layer ng nakakawad na Ethernet. Ito ay pangkalahatang isang teknolohiyang local area network(LAN) na may ilang mga aplikasyon ng wide area network(WAN). Ang mga pisikal na koneksiyon ay ginagamit sa pagitan ng mga nodo/o imprastrukturang kasangkapan (mga hub, mga switch, mga router) ng iba't ibang mga uri ng kobre fiber cable.

Ang 802.3 ay isang teknolohiya na sumusuporta sa arkitekturang network na IEEE 802.1.

Ang 802.3 ay naglalarawan ng paraang paglapit na LAN gamit ang CSMA/CD.

## Mga pamantayan ng komunikasyon
## Mga sanggunian
Kategorya:Ethernet
Hadlika

Ang mga **lakan** o **maharlika** (mula sa Sanskrito: *महर्द्धिक* [maharddhika]) (Ingles: *noble*, *nobleman*, na nagiging *noblemen* kapag maramihan) ay kabilang sa **hadlika** (Ingles: *nobility*, Kastila: *nobleza*), na itinuturing bilang pinakamataas na uring panlipunan sa mga lipunang bago ang modernisasyon o modernismo. Sa sistemang peudal (sa Europa at sa ibang mga lugar), ang **nobilidad** ay karamihang binubuo ng mga taong nagmamay-ari ng mga lupain na nagmula sa monarka at nangangailangang magbigay ng mga paglilingkod (serbisyo) sa monarkang nagbigay sa kaniya ng lupain, pangunahin na ang serbisyong pangmilitar. Sa pagdaka, ang kauriang ito sa lipunan ay naging isang uring namamana, na kung minsan ay mayroong karapatan na magdala ng isang pamagat na namamana at upang magkaroon ng mga pribilehiyong pampananalapi at iba pa.

Sa kasalukuyan, sa karamihan ng mga bansa, ang "katayuan ng maharlika" o "kalagayan ng maharlika" ay nangangahulugan ng kawalan ng mga pribilehiyong pambatas; ang isang mahalagang hindi kasali rito ay ang sa Nagkakaisang Kaharian, kung saan ang partikular na mga titulo (mga pamagat ng mga kauri, kapareho o kapantay, na *peerage* kung tawagin sa Ingles) na sa kamakailan lamang ay nakapaggarantiya ng isang upuan o puwesto sa Mataas na Kapulungan (Mataas na Kabahayan o *Upper House*) ng Parlamento ng Westminster, kung kaya't tinatawag itong ''Kabahayan ng mga Panginoon" (House of Lords), at nangangahulugan pa rin ng ilang hindi gaanong mahahalagang mga pribilehiyo.

## Mga sanggunian
τ
Pananaig ng batas

na kumakatawan sa panghukuman at tagapagbatas na aspekto ng batas. Tangan-tangan ng babae ang isang espada upang parusahan ang may salà at dahon ng palma upang gantimpalaan ang karapat-dapat. Ang sinag sa kaniyang ulo, at ang aegis ni Minerva ay kumakatawan sa baluti ng pagkamakatarungan at karunungan.]]

Ang **pananaig ng batas**  () ay ang konseptong legal kung saan ang panuntunan ng batas ang nangingibabaw o nasusunod at di-dahil sa ito'y sadyang kapasiyahan o kagustuhan lamang ng opisyal ng pamahalaan. Pangunahing tinutukoy nito ang impluwensiya at awtoridad ng batas sa isang lipunan, partikular na bilang limitasyon na rin sa pag-aasal ng mga opisyal ng pamahalaan. Unang ginamit ang naturang parirala noong mga ika-16 na dantaon, at pinasikat noong ika-19 na dantaon ng isang Briton na jurist na si A. V. Dicey. Pamilyar na ang konsepto sa mga sinaunang pilosopo gaya ni Aristotle, na nagsulát na ang "Batas ang dapat mamahala".

Ipinahihiwatig ng pananaig ng batas na ang bawat mamamayan ay saklaw nito, pati na rin ang gumagawa ng batas. Sa ganitong dahilan, naitatangì ito sa isang awtokrasya, kolektibong pamumuno, diktadura, oligarkiya, na kung saan hindi karaniwang nasasaklaw ng batas ang mga namamahala (hindi nangangahulugan, ngunit tipikal lamang). Ang kawalan ng pananaig ng batas ay makikita sa mga demokrasya at diktadura, at maaaring mangyari dahil sa kapabayaan o kamangmangan sa batas, katiwalian, o kawalan ng mekanismo upang maituwid ang pang-aabuso sa pamamahala, gaya ng: isang malayang hukuman na may kultura ng pananaig-ng-batas; isang praktikal na karapatang magpetisyon upang ilahad ang mga karaingan; o halalan.

## Mga sanggunian 
Kategorya:Batas
Lakan

[right|thumb|344x344px| Maaaring mga prekolonyal na katutubo mula sa Kaharian ng Luzon, na kilala ngayon bilang [Pampanga|Lalawigan ng Pampanga, ang larawang ito ay madalas na ikalito para sa mga katutubong prekolonyal na Tagalog. ]]
Sa unang bahagi ng kasaysayan ng Pilipinas, ang ranggo ng  **Lakan** ay tumuturing sa isang "kataas-taasang pinuno" (o sa mas partikular, "*kataas-taasang datu*") ng isa sa mga malalaking barangay sa mga baybayin (na kilala bilang isang "bayan") sa gitna at timog na mga rehiyon ng pulo ng Luzon. 

## Mga sanggunian 
Kategorya:Lipunang Pilipino
Pontificio Collegio Filippino

Ang **Pontificio Collegio Filippino** (Ingles: ***Pontifical Filipino College***)/(Filipino: ***Dalubhasaang Pilipinong Pontipikal***), na opisyal na tinatawag bilang ***Pontificio Collegio Seminario de Nuestra Señora de la Paz y Buen Viaje*** (Ingles: ***Pontifical College Seminary of Our Lady of Peace and Good Voyage***)/{Filipino: ***Seminaryong Dalubhasaang Pontipikal ng Ating Ina ng Kapayapaan at Mabuting Paglalakbay***), ay ang kolehiyo ng mga Pilipinong mga pari na pangdiyosesis na nag-aaral sa pamantasang pontipikal sa Roma, Italya. Pormal itong nailunsad bilang isang institusyon na mayroong mga karapatang pantipikal ni Pinagpalang Papa Juan XXIII noong Hunyo 29, 1961 sa pamamagitan ng Bula ng Papa na *Sancta Mater Ecclesia*.

Ang pangkasalukuyang rektor ng Pontificio Collegio Filippino ay si Reb. Pr. Gregory Ramon D. Gaston, S.T.D.

## Mga sanggunian
## Mga kawing panlabas
*Opisyal na pook sa Internet

Kategorya:Mga seminaryong Katoliko Romano
Kategorya:Mga institusyong pang-edukasyon na naitatag noong 1961
Kategorya:Edukasyon sa Italya
Saksakan ng CPU

, a land grid array socket]]
 a pin grid array socket]]
Ang **saksakan ng CPU** o **CPU socket** o **CPU slot** ay isang mekanikal na bahagi na nagbibigay ng mga koneksiyong mekanikal at elektrikal sa pagitan ng microprocessor at printed circuit board (PCB). Ito ay pumapayag sa CPU na palitan ng hindi hihinangin.

 
## Talaan ng mga socket at slot
### 80x86
**Table legend:**

### Other ISAs
## Mga sanggunian
Kategorya:Mga saksakan ng CPU
Metropolitan area network

Ang isang **metropolitan area network** o **MAN** ay isang network ng kompyuter na karaniwang sumasaklaw sa isang siyudad o malaking kampus ng paaralan. Ang isang MAN ay karaniwang nagkokonekta ng isang bilang ng mga local area network (LAN) gamit isang may mataas na kapasidad na teknolohiyang backbone gaya ng mga link na fiber-optical at nagbibigay ng mga serbisyong up-link sa mga wide area network (WAN) at internet. Inilalarawan ng pamantayang IEEE 802-2002 ang MAN na:
 
Ang ilang mga teknolohiyang ginamit para sa layuning ito ang Asynchronous Transfer Mode (ATM), FDDI, at SMDS. Ang mga teknolohiyang ito ay nasa proseso na mapapalitan ng mga nakabase sa ethernet na koneksiyon (e.g., Metro Ethernet) sa karamihan ng mga area. Ang mga link na MAN sa pagitan ng mga local area network ay itinayo nang walang mga kable gamit ang mga link na microwave, radio, o infra-red laser. Ang karamihan ng mga kompanya ay rumirenta ng mga sirkito mula sa mga karaniwang tagapagdala dahil ang paglalatag ng mga mahahabang kable ay maaaring mahal. Ang DQDB, Distributed-queue dual-bus, ang pamantayang metropolitan area network para sa komunikasyon ng datos. Ito ay tinutukoy sa pamantayang IEEE 802.6. Gamit ang DQDB, ang mga network ay maaaring may habang hanggang 20 milya(30 km) at tumatakbo sa mga bilis na  34 hanggang 155 Mbit kada segundo.
Kategorya:Mga network ng kompyuter
Chipset

's Orihinal na Chip Set]]
. CPU: Central processing unit. NB: Northbridge. GPU: Graphics processing unit. SB: Southbridge.]]
Ang **chipset** ay isang hanay ng mga kasangkapan sa integradong sirikito na nagsisilbing tagapangasiwa ng daloy ng mga datos sa pagitan ng CPU, memorya, at mga peripheral. Batay sa klaseng Pentium na mga microprocessor ng Intel, ang terminong chipset ay kadalasang tumutukoy sa isang spesipikong pares ng mga chip sa motherboard: ang northbridge at southbridge. Ang northbridge ay nag-uugnay ng CPU sa napakabilis na mga kasangkapan lalo na ang pangunahing memorya ng kompyuter at mga kontroler ng grapiko. Sa maraming mga modernong chipset, ang southbridge ay naglalaman ng ilang on-chip na integrated peripheral gaya ng Ethernet, USB at mga kasangkapang audio. Ang southbridge ay kadalasang maitatangi mula sa northbridge sa hindi nito direktang pagkonekta sa CPU. Sa halip, ang northbridge ay nagtatali ng southbridge sa CPU. Sa mga sistemang chipset ng Intel, ang southbridge ay pinangalanang Input/Output Controller Hub (ICH). Ang AMD simula ng mga Fusion APU nito ay nagbigay ng katawagang FCH o Fusion Controller Hub sa southbridge nito.
Kategorya:Motherboard
Christiaan Barnard

Si **Christiaan Neethling Barnard** (8 Nobyembre 1922 – 2 Setyembre 2001) ay isang siruhano ng puso mula sa Timog Aprika. Siya ang unang gumawa ng matagumpay na pagtatransplanta ng puso magmula sa isang tao papunta sa isa pang tao.

Kategorya:Mga manggagamot
Kategorya:Mga siyentipiko mula sa Timog Aprika
Kategorya:Mga siruhano
Hindi nawawalang memorya

Ang **hindi nawawalang memorya** o **non-volatile memory**, **nonvolatile memory**, **NVM** o **non-volatile storage** ang memorya ng kompyuter na nagpapanatili ng impormasyon kahit nakapatay ang elektridad o kuryente. Ang mga halimbawa nito ay kinabibilangan ng read-only memory, flash memory, ferroelectric RAM (F-RAM), karamihang mga uri ng magnetikong kasangkapang imbakan ng kompyuter (e.g. hard disks, floppy disks, and magnetic tape), optical discs, at mga maagang pamamaraan gaya ng  paper tape at mga punched card.

## Mga sanggunian
Kategorya:Memorya ng kompyuter
Kategorya:Imbakan ng kompyuter
Villa Escudero

Ang **Villa Escudero**, na nakikilala rin bilang **Mga Taniman ng Villa Escudero** (Ingles: *Villa Escudero Plantations*) ay isang taniman ng mga buko na mayroong sukat  at nasa  sa timog ng lungsod ng San Pablo, sa lalawigan ng Laguna na nasa hangganan ng lalawigan ng Quezon sa Pilipinas.  Magmula noong 1981, binuksan ng plantasyon (taniman) ang mga pintuan nito bilang isang resort (liwaliwan) na nag-aalok ng mga pamamasyal sa mga nayon, pamamasyan sa museo, mga pagkain at mga silid-tulugan. Nagkaroon ito ng reputasyong pandaigdig bilang isang tuldok o sentro upang maranasan ang kultura at kasaysayan ng Pilipinas habang nasa isang tagpuang rural.

## Lokasyon
Lumalagos ang taniman sa tatlong mga munisipalidad na nasa loob ng dalawang mga lalawigan: sa Lungsod ng San Pablo ng Laguna at sa mga bayan ng Tiaong, at Dolores ng lalawigan ng Quezon. Ang pasukan sa resort ay ilang mga talampakan lamang ang layo magmula sa hangganang arko ng Laguna at Quezon.

## Mga sanggunian
Kategorya:Mga liwasan sa Pilipinas
A.J. Ayer

Si Sir **Alfred Jules "Freddie" Ayer**  (29 Oktubre 1910 &ndash; 27 Hunyo 1989) ay isang pilosopong British na kilala sa kanyang pagtataguyod ng lohikal na positibismo partikular na sa kanyang mga aklat na *Language, Truth, and Logic* (1936) at *The Problem of Knowledge* (1956). Si Ayer ay isang Special Operations Executive at ahenteng MI6 noong Ikalawang Digmaang Pandaigdig. Siya ang Grote Professor of the Philosophy of Mind and Logic sa  University College London mula 1946 hanggang 1959 nang siya ay maging Wykeham Professor ng lohika sa  University of Oxford. Siya ay presidente ng Aristotelian Society mula 1951 hanggang 1952. Siya ay ginawang kabalyero noong 1970. Sa mga pilosopong British ng ika-20 siglo, si Ayer ay niranggohan ng Stanford bilang pangalawa lamang kay Bertrand Russell.
## Mga sanggunian
Kategorya:Mga pilosopong Ingles
Kategorya:Mga ateista
Jean-Paul Sartre

Si **Jean-Paul Charles Aymard Sartre** (; ; 21 Hunyo 1905&nbsp;– 15 Abril 1980) ay isang Pranses na eksistensiyalistang pilosopo, mandudula, nobelista, screenwriter, aktibistang pampolitika, biograpo at literaryong kritiko. Siya ay isa sa mahalagan mga pigura sa pilosopiya ng eksitensiyalismo at isa sa mga pangunahing pigura sa ika-20 siglong pilosopiyang Pranses at Marxismo. Ang kanyang mga isinulat ay nakaimpluwensiya sa sosyolohiya, teoriyang post-kolonyal at mga pag-aaral na literaryo at patuloy na umiimpluwensiya sa mga disiplinang ito. Siya ay kilala sa kanyang relasyon sa prominenteng teoristang peministang si Simone de Beauvoir. Siya ay ginawaran ng 1964 Gantimpalang Nobel sa Panitikan ngunit kanyang tinanggihan ito na nagsasabing palagi niyang tinatanggihan ang mga opisyal na karangalan at "ang isang manunulat ay hindi dapat payagan ang kanyang sarili na maging isang institusyon".
## Mga sanggunian 
Kategorya:Mga pilosopo mula sa Pransiya
Kategorya:Mga ateista
Kategorya:Mga eksistensiyalista
Kategorya:Mga laureado ng Gantimpalang Nobel
Pindar

, Naples)]]

Si **Pindar** (, *Pindaros*, ; ) (c. 522–443 BCE) ay isang Sinaunang Griyegong manunula mula sa Thebes, Gresya. Sa kanonikal na mga siyam na lirikong manunula ng Sinaunang Gresya, ang kanyang akda ang pinakamahusay na naingatan.  Gayunpaman, ang kanyang mga tula ay tila mahirap at kakaiba. Natagpuan rin ng ilang mga modernong skolar ang kanyang mga tula na palaisipan hanggang sa pagkakatuklas noong 1896 ng ilang mga tula ng kanyang katunggali na si Bacchylides nang ang paghahambing ng kanilang mga gawa ay nagpakita na ang maraming mga idiosinkraisya ni Pindar ay tipikal sa mga genre sa sinaunang panahon sa halip na sa mismong kay Pindar. 

Si Pindar ang unang manunulang Griyego na sumalamin sa kalikasan ng tula at sa papel ng manunula. Tulad ng ibang mga manunula ng Sinaunang Panahon, si Pindar ay may malalim na pandama ng mga pagbabago ng buhay ngunit kanya ring inihayag ang isang masigasig na pananampalataya sa makakamit ng mga tao sa biyaya ng mga diyos na pinakasikat na inihayag sa kanyang konklusyon sa isa sa kanyang mga oda ng pagwawagi:
## Mga sanggunian
Kategorya:Mga Sinaunang Griyegong manunula
Bleda

:*Ang artikulong ito ay patungkol sa kapatid na lalaki ni Attila ang Hun. Para sa sari ng ibong bulbul, tingnan ang Bleda (ibon).*
thumb|right|Si Bleda at si Attila.
Si **Bleda** o **Buda** (c. 390 &ndash; 445) ay isang pinunong Hun, na kapatid na lalaki ni Attila na Hun. Bilang mga pamangkin ni Rugila, si Attila at ang kaniyang nakatatandang kapatid na lalaking si Bleda ang humalili kay Rugila sa trono. Nagtagal ang pamumuno ni Bleda nang may 11 mga taon hanggang sa kaniyang kamatayan. Bagaman ibinabakasakali sa buong kasaysayan na pinaslang siya ni Attila habang nasa isang paglalakbay ng pangangaso, hindi talaga nalalaman kung paano siya namatay. Subalit mayroong pang isang teoriya o panukala na tinangka ni Bleda na patayin si Attila habang nasa isang paglalakbay ng pangangaso, subalit natalo siya ni Attila, dahil si Attila ay isang mandirigmang may kasanayan. Isa sa ilang mga bagay na nalalaman hinggil kay Bleda ay ang pagkakamit niya ng isang Morong unano na may pangalang Zerco, pagkaraan ng kampanyang militar ng mga Hun noong 441. Talagang ikinasiya ni Bleda si Zerco kung kaya't iginawa ni Bleda ang pandak ng isang kasuotang may baluti upang masamahan ni Zerco sa pangangampanyang pangmilitar.

## Mga sanggunian
Kategorya:Ipinanganak noong 390
Kategorya:Namatay noong 445
Kategorya:Mga Hun
Kategorya:Mga monarkang pinatay
Balyenang minke

Ang **balyenang Minke** (Ingles: **Minke whale**) ay ang pinakamaliit sa mga balyenang baleen na naninirahan sa maraming mga lugar ng mundo. Ito ang pinakamaliit na balyenang rorqual (ang malalaking mga balyenang baleen). Ang isang malaking balyenang Minke ay humigit-kumulang sa 30 mga talampakan at tumitimbang nang 10 mga tonelada. Kulay itim o abo ang mga ito na mayroong puti sa kanilang tiyan at isang puting "bahag na pambisig" sa palibot ng kanilang mga palikpik. Ito lamang ang natatanging balyenang baleen na pinangangaso dahil sa salapi. Nakalalangoy nang matulin ang balyenang Minke.

Mayroong dalawang mga uri ng balyenang Minke. Ang mga ito ay ang mga sumusunod:

* **Karaniwang balyenang minke** (*Common minke whale*) o **panghilagang balyenang minke** (*northern minke whale*) (*Balaenoptera acutorostrata*), at
* **Balyenang minke ng Antarktika** (*Antarctic minke whale*) o **pangtimog na balyenang minke** (*southern minke whale*) (*Balaenoptera bonaerensis*)

## Paglalarawan
, University of Bonn.]]

Ang mga balyenang minke ay ang pangalawang pinakamaliliit na mga balyenang baleen. Tanging ang tuwid na balyenang pigmea (tuwid na balyenang baluga) ang mas maliit. Ang mga lalaki ay mayroong karaniwang sukat na  at ang mga babae ay mayroong habang nasa . Ang kapwa mga kasarian ay karaniwang tumitimbang ng 4 - 5 t (3.9–4.9 mga toneladang mahahaba; 4.4–5.5 mga toneladang maiiksi) bilang mga adulto. Ang pinakamabigat na timbang ay maaaring umabot sa 14 t (14 na mga tonelang mahahaba; 15 mga toneladang maiiksi). Ang mga ito ay nagiging mga adulto pagkaraan ng 6 hanggang 8 mga taon.

Ang mga balyenang minke ay mayroong kulay na itim o abo o kaya purpura. Ang pangkaraniwang mga balyenang minke (ang uri na nasa Hilagang Hemispero) ay mayroong isang puting bahag sa ibabaw ng bawat isa nilang mga palikpik. Ang katawan ay karaniwang itim o madilim na abo sa itaas at puti naman sa ilalim. Karamihan sa bahagi ng likod, kabilang na ang palikpik na panlikod (palikpik na dorsal) at mga butas na bugahan, ay lumilitaw kaagad kapag ang balyena ay pumapaibabaw o lumilitaw sa ibabaw ng tubig upang huminga.

Ang mga balyenang minke ay karaniwang nabubuhay sa loob ng 30 hanggang sa 50 mga taon. Sa ilang mga pagkakataon, ang mga ito ay maaaring mabuhay nang magpahanggang 60 mga taon.

Ang panahon ng hestasyon (pagkabuntis) para sa mga balyenang minke ay 10 mga buwan. Ang mga guya (bulo o bisero, mga sanggol na balyena) ay mayroong sukat na  kapag ipinanganak (iniluwal). Ang mga sanggol ay sumususo sa loob ng 5 hanggang maaaring 10 mga buwan. Ang pagsusupling ng guya ay ipinapalagay na nagaganap tuwing dalawang mga taon.

## Mga sanggunian
Kategorya:Buhakag
Kategorya:Balaenopteridae
Hora

Ang **Hora**, na nakikilala rin bilang **horo**, **horah**, at **oro**, ay isang uri ng paikot na sayaw na nagmula sa Kabalkanan subalit matatagpuan din sa iba pang mga bansa.

## Etimolohiya
Ang pangalan, na binabaybay nang paiba-iba sa ibang mga bansa, ay isang hinlog ng salitang Griyegong χορός: 'sayaw' na hinglog naman ng sinaunang Griyegong uri ng sining na χορεία; tingnan ang Chorea. Ang orihinal na kahulugan ng salitang Griyegong χορός ay maaaring 'bilog'. Gayundin, ang salita ay umiiral sa mga wikang Islabiko at ang "hora" at "oro" ay matatagpuan sa maraming mga wikang Islabiko at mayroong kahulugan na "[sayaw na] paikot" at ang pandiwang 'oriti' ay mayroong kahulugang "magsalita, tunog, umawit" na dating may kahulugang "magdiwang".

Ang Griyegong χορός ay kamag-anakan ng Bulgarong *хоро* ('horo'), ng Rumanong 'horǎ', ng Serbo/Kroato/Bosniyo/Montenegrin/Islobeno na 'kolo', ng Masedonyo/Montenegrin na 'oro', ng Turkong 'hora', na 'valle' sa Albanyano (Albano), at Hebreong הורה (Hora). Ang pangalan ng sayaw na Khorumi na nagmula sa dalampasigan ng Dagat na Itim ng Georgia ay maaaring may kaugnayan din sa salitang Griyego, pati na ang mga pangalan ng sayaw na Horon na nasa kanugnog na mga rehiyong Turko.

## Tingnan din 
* Sayaw na paikot
* Khorovod, isang paikot na sayaw sa Silangang Europa
* Kolo, paikot na sayaw sa Serbia, Kroasya, at Bosnia
* Adana, isang oro sa Masedonya
* Tresenica, isang oro sa Masedonya na isinasagawa ng kababaihan

## Mga sanggunian
## Mga kawing na panlabas 
* Paano sayawin ang Hora 

Kategorya:Mga sayaw na paikot
Kategorya:Mga salita at mga pariralang Griyego
Kategorya:Mga sayawing-bayan sa Europa
Kategorya:Mga sayawing-bayan sa Rumanya
Kategorya:Mga sayawing-bayan sa Turkiya
Kategorya:Kultura ng Gresya
Kategorya:Musikang Hudyo
Kategorya:Klezmer
Kategorya:Kultura ng Montenegro
Kategorya:Kultura ng Macedonia
Kategorya:Kultura ng Turkey
Sayaw ng Hudyo

Ang **sayaw ng Hudyo** (Ingles: *Jewish dance*) ay tumutukoy sa mga sayaw na may kaugnayan sa mga Hudyo at sa Hudaismo. Ang sayaw ay matagal nang ginagamit ng mga Hudyo bilang isang paraan ng pagpapahayag ng katuwaan at iba pang mga damdaming pampamayanan. Ang pagsasayaw ay isang paboritong pampalipas ng oras at nagkaroon ng isang gampanin sa pagsasagawa ng mga bagay na panrelihiyon.

Ang mga sayaw na may kaugnayan sa mga tradisyong Ashkenazi at Sephardi, natatangi na sa mga sayaw sa kasal ng Hudyo, ay isang mahalagang bahagi ng buhay ng mga Hudyo sa Estados Unidos at sa palibot ng mundo. Ang mga sayawing-bayan na mayroong kaugnayan sa Zionismo at sa pagbuo (pormasyon) ng Estado ng Israel ay naging popular noong dekada ng 1950.

## Sayaw na mayroong estilong Hasidiko
Sa piling ng mga Hudyong Ashkenazi sa Silangang Europa, ang pagsasayaw sa musikang klezmer ay isang talagang kasamang bahagi ng mga kasalan sa loob ng shtetl. Ang sayaw na panghudyo ay naimpluwensiyahan ng katutubo o lokal na mga tradisyong pangsayaw ng mga hindi Hudyo, subalit mayroong malinaw na mga pagkakaiba, pangunahin na sa mga galaw ng kamay at bisig, na mayroong mas masasalimuot o kumplikadong mga galaw ng binti o paa na isinasagawa ng mga lalaking kabataan. Kumukunot ang noo ng pamayanang makarelihiyon sa mga sayaw na magkakahalo, na nagdidikta ng hiwalay na pagsasayaw ng kalalakihan at ng kababaihan

Sa Hudaismong Hasidiko, ang sayaw ay isang kasangkapan para sa pagpapahayag ng kasiyahan at pinaniniwalaang mayroong isang epektong panlunas o terapeutiko (nakapagpapagaling): Dinadalisay nito ang kaluluwa, nagtataguyod ng pagmamalaking pang-espiritu, at nagbibigay ng pagkakaisa sa pamayanan.

## Sayawing-bayan ng mga Israeli
Ang sayawing-bayan ng mga Israeli ay umunlad noong kaagahan ng mga araw ng pagkakaroon ng pamayanang Zionista sa Lupain ng Israel. Isa itong napaka masaganang anyo ng sayaw na nagpapasalamin ng katuwaan ng mga tao na nagbabalik sa kanilang inang-bayan.

### Horah
Ang Horah ay isang pabilog o paikot na pagsasayaw na karaniwang sinasaliwan ng musika ng *Hava Nagila*. Nakaugaliang isinasayaw ito sa mga kasalang Hudyo at iba pang mga okasyong masasaya sa loob ng pamayanan ng mga Hudyo. Ipinakilala ang hora sa Israel ng lalaking  mananayaw na Hudyong Romano na si Baruch Agadati. Noong 1924. Nakiisa si Agadati sa piling ng isang kompositor at manunulat ng awit upang makagawa ng koreograpo para sa isang palabas na itinanghal ng Kompanyang Pangteatrong Ohel (Ohel Theater Company), na naglakbay at nagtanghal sa mga tagapanimulang mga pamayanan sa Lambak ng Jezreel. Ang sayaw na ito na nakikilala bilang "Hora Agadati" ay kaagad na naging matagumpay.

## Tingnan din 
* Tugtuging Hudyo
* Sekular na musikang Hudyo
* Sekular na kulturang Hudyo
* Kultura ng Israel

## Mga sanggunian 
## Mga kawing na panlabas
*Kasaysayan ng Sayaw sa Israel, 1995-2008

Sayaw
Kategorya:Sayaw ayon sa etnisidad o rehiyon
Kategorya:Mga sayawing-bayan sa Europa
Kabundukan ng Zambales

Ang **Kabundukan ng Zambales** o **Bulubundukin ng Zambales** (Ingles: *Zambales Mountains* o *Zambales Mountain Range*) ay isang kabundukan o bulubundukin (mabundok na pook o hanay ng mga bundok) na nasa kanlurang Luzon ng Pilipinas. Ang mga bundok na ito ang naghihiwalay sa gitnang kapatagan magmula sa Dagat ng Timog Tsina. Ang pinaka nakaungos na seksiyon nito ay nakikilala bilang Kabundukan ng Cabusilan na binubuo ng Bulkang Pinatubo (Bundok Pinatubo), Bundok Negron, at Bundok Cuadrado, na pinaniniwalaang mga labi ng ninuno nitong tuktok ng Bulkang Pinatubo. Ang pinakamataas na elabasyon (kataasan o tayog) ng kabundukan ay ang Bundok Tapulao, na nakikilala rin bilang Mataas na Tuktok (*High Peak*), na nasa lalawigan ng Zambales na may taas na umaabot sa .

## Laki
Ang Kabundukan ng Zambales ay mayroong *area* o pook na  na umaabot mula sa Hilaga hanggang sa Timog magmula sa kabundukan ng hilaga ng lalawigan ng Pangasinan, ang buhong kahabaan ng Zambales, hanggang sa dulo ng Tangway ng Bataan sa timog na pumapaligid sa Look ng Maynila.  Ang kabundukan ay binubuo rin ng mga bundok na nasa mga munisipalidad ng Bamban, Capas, San Jose, San Clemente, Mayantoc, Santa Ignacia at ilang mga burol na nasa Camiling sa lalawigan ng Tarlac.  Sa Pampanga, kinabibilangan ito ng mga bundok na nasa loob ng Floridablanca, Porac, Lungsod ng Angeles at Mabalacat.

## Mga bulkan
Bagaman mayroong mga simulaing bulkan ang mga bundok, Ang Bundok Pinatubo lamang ang tanging buhay na bulkan sa loob ng kabundukan. Ang pagsabog nito noong 15 Hunyo 1991 ay ang pangalawang pinakamalakas na pagsabog ng bulkan noong ika-20 daantaon pagkaraan ng pagsabog ng Novarupta sa Alaska, Estados Unidos noong 1912. Ang pagsabog ng bulkan, na naging kumpikado dahil sa pagdating ng bagyong Yunya, na nagpabalot sa rehiyon ng makapal na abo ng bulkan at lahar, kasama na ang base militar ng Estados Unidos na Clark Field na nasa Lungsod ng Angeles, Pampanga.

## Tingnan din
*Heograpiya ng Pilipinas

## Mga sanggunian
Kategorya:Mga bundok sa Luzon
Kategorya:Mga bundok sa Pilipinas
Tiyangge

Ang isang **tiyangge** (Kastila sa Mehiko: *tianguis* o "araw ng pamilihan") ay isang panlabas na pamilihan o basar o almasen ng sari-saring mga bagay na nakaugaliang ginaganap sa partikular na mga araw ng pamimili o pagbibili (pagbebenta) sa isang pook o pamayanan ng isang bayan o lungsod. Kabilang sa mga bansang pinangyayarihan ng mga tiyangge ay ang Pilipinas at Mehiko, ngunit nagaganap din ito sa ilang mga bansa na nasa Gitnang Amerika. Ang ganitong tradisyon ng pagkakaroon ng mga basar ay mayroong mga pinag-ugatan mula sa kapanahunang prehispaniko at nagpapatuloy, sa maraming mga pagkakataon, na walang pinagbago kahit na sa kasalukuyan. Ang salitang "tianguis" ay nagmula sa Nahuatl, ang wika ng Imperyong Aztec. Sa mga pook na rural, maraming makatradisyong mga uri ng mga kalakal ang ipinagbibili pa rin, katulad ng mga kagamitan at mga produktong pang-agrikultura, pati na mga kalakal na moderno at ginagawa nang maramihan o pambenta. Sa mga lungsod, ang karamihang mga kalakal na maraming kung likhain ang mga ipinagbibili, subalit ang paghahanda at pagganap ng mga tiyangge ay halos magkakatulad. Mayroon ding mga tiyangge ng mga espesyalidad na ginaganap tuwing mga kapistahan, katulad ng tuwing Pasko, pati na para sa partikular na mga uri ng mga bagay, kagaya na ng mga kotse o mga produkto ng sining.

## Tingnan din
*Emporyum

## Mga sanggunian
Kategorya:Kultura ng Pilipinas
Kategorya:Kultura ng Mehiko
Kategorya:Mga pamilihang nagtitingi sa Pilipinas
Kategorya:Mga pamilihang nagtitingi sa Mehiko
Kategorya:Mga salita at mga parirala mula sa wikang Nahuatl
Marjorie Estiano

Si **Marjorie Dias de Oliveira** (Ipinanganak Marso 8, 1982 sa Curitiba) ay isang Brasilenyong aktress.

## Filmography 
*2003: *Malhação* ... *Fabiana*
*2004: *Malhação* ... *Natasha Ferreira*
*2006: *Páginas da Vida* ... *Marina Andrade Rangel* 
*2006: *Sob Nova Direção* ... *Nely Li* 
*2007: *Duas Caras* ... *Maria Paula Fonseca do Nascimento*
*2009: *Caminho das Índias* ... *Tônia (Antônia Cavinato)* 
*2010: *S.O.S. Emergência* ... *Flávia Menezes*
*2011: *Amor em Quatro Atos* ... *Letícia*
*2011: *Malu de Bicicleta* ... *Sueli*
*2011: *Cine Conhecimento* ... -
*2011: *A Vida da Gente* ... *Manuela Fonseca*
*2012: *Lado a Lado* ... *Laura Assunção*
* 2013: *O Tempo e o Vento* ... *Bibiana*

## Panlabas na Link 
* http://www.imdb.com/name/nm1597010
* Site oficial
* Myspace oficial

Kategorya:Mga Brasileño
Kategorya:Mga artista mula sa Brasil
Arthur Schopenhauer

(Danzig), ul. Św. Ducha (formerly Heiligegeistgasse)]]

Si **Arthur Schopenhauer** (22 Pebrero 1788&nbsp;– 21 Setyembre 1860) ay isang pilosopong Aleman na kilala sa kanyang aklat na Die Welt als Wille und Vorstellung(Ang Daigdig bilang Kalooban at Representasyon) kung saan ay inangkin niyang ang daigdig ay pinapatakbo ng isang patuloy na hindi nasasapatang kalooban na patuloy na naghahanap ng satispaksiyon. Siya ay naimpluwensiyahan ng pananaw na Silanganin at kanyang inahayag na "*ang katotohanan ay nakilala ng mga pantas ng India*". Ang kanyang mga solusyon sa pagdurusa ay katulad ng mga taga-isip na Vedantiko at Budista (i.e. asetisismo) at ang kanyang pananampalataya sa "transendental na idealidad"  ay nagtulak sa kanyang tumanggap sa ateismo at nag-aral mula sa pilospiyang Kristiyano.

Sa edad na 25, kanyang inilimbag ang kanyang doktoral na disertasyong Über die vierfache Wurzel des Satzes vom zureichenden Grunde(Tungkol sa Makaapat na Ugat ng Prinsipyo ng Sapat na Katwiran) kung saan ay siniyasat niya ang apat na mga natatanging aspeto ng karanasan sa phenomenal na daigdig. Dahil dito, siya ay naging maimpluwensiya *(influential)* sa kasaysayan ng phenomenolohiya. Siya ay nakaimpluwensiya sa isang mahabang talaan ng mga taga-isip kabilang si Friedrich Nietzsche, Richard Wagner, Ludwig Wittgenstein, Erwin Schrödinger, Albert Einstein, Sigmund Freud, Otto Rank, Carl Jung, Joseph Campbell, Leo Tolstoy, Thomas Mann, at Jorge Luis Borges.
## Mga sanggunian
Kategorya:Mga pilosopong Aleman
Kategorya:Mga ateista